CELEX: 32016R0914
Language: el
Date: 2016-06-09 00:00:00
Title: Εκτελεστικός κανονισμός (ΕΕ) 2016/914 της Επιτροπής, της 9ης Ιουνίου 2016, σχετικά με τον καθορισμό μέγιστης τιμής αγοράς αποκορυφωμένου γάλακτος σε σκόνη για τον πρώτο επιμέρους διαγωνισμό που διεξάγεται στο πλαίσιο του διαγωνισμού που προκηρύχθηκε με τον εκτελεστικό κανονισμό (ΕΕ) 2016/826

10.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 153/31
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/914 ΤΗΣ ΕΠΙΤΡΟΠΉΣ
   της 9ης Ιουνίου 2016
   σχετικά με τον καθορισμό μέγιστης τιμής αγοράς αποκορυφωμένου γάλακτος σε σκόνη για τον πρώτο επιμέρους διαγωνισμό που διεξάγεται στο πλαίσιο του διαγωνισμού που προκηρύχθηκε με τον εκτελεστικό κανονισμό (ΕΕ) 2016/826
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (EE) αριθ. 1370/2013 του Συμβουλίου, της 16ης Δεκεμβρίου 2013, για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων (1), και ιδίως το άρθρο 3 παράγραφος 5,
   Εκτιμώντας τα ακόλουθα:
   
               (1)
            
            
               Με τον εκτελεστικό κανονισμό (ΕΕ) 2016/826 της Επιτροπής (2) προκηρύχθηκε διαγωνισμός για την αγορά αποκορυφωμένου γάλακτος σε σκόνη για την περίοδο που λήγει στις 30 Σεπτεμβρίου, σύμφωνα με τους όρους που προβλέπονται στον κανονισμό (ΕΕ) αριθ. 1272/2009 της Επιτροπής (3).
            
         
               (2)
            
            
               Σύμφωνα με το άρθρο 19 παράγραφος 1 του κανονισμού (ΕΕ) αριθ. 1272/2009, λαμβανομένων υπόψη των προσφορών που έχουν παραληφθεί στο πλαίσιο των επιμέρους διαγωνισμών, η Επιτροπή πρέπει να καθορίσει μέγιστη τιμή αγοράς ή να αποφασίσει να μην καθορίσει μέγιστη τιμή αγοράς.
            
         
               (3)
            
            
               Λαμβανομένων υπόψη των προσφορών που έχουν παραληφθεί για τον πρώτο επιμέρους διαγωνισμό, θα πρέπει να καθοριστεί μέγιστη τιμή αγοράς.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για τον πρώτο επιμέρους διαγωνισμό που διεξάγεται για την αγορά αποκορυφωμένου γάλακτος σε σκόνη στο πλαίσιο του διαγωνισμού που προκηρύχθηκε με τον εκτελεστικό κανονισμό (ΕΕ) 2016/826, βάσει του οποίου η προθεσμία υποβολής προσφορών έληξε στις 7 Ιουνίου 2016, η μέγιστη τιμή αγοράς καθορίζεται σε 169,80 ευρώ/100 kg.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Ιουνίου 2016.
      
         
            Για την Επιτροπή,
         
         
            εξ ονόματος του Προέδρου,
         
         Jerzy PLEWA
         
            Γενικός Διευθυντής Γεωργίας και Αγροτικής Ανάπτυξης
         
      
   
   
      (1)  ΕΕ L 346 της 20.12.2013, σ. 12.
   
      (2)  Εκτελεστικός κανονισμός (ΕΕ) 2016/826 της Επιτροπής, της 25ης Μαΐου 2016, σχετικά με το κλείσιμο των αγορών από την παρέμβαση αποκορυφωμένου γάλακτος σε σκόνη σε καθορισμένη τιμή για την περίοδο παρέμβασης που λήγει στις 30 Σεπτεμβρίου 2016 και την προκήρυξη του διαγωνισμού για αγορές (ΕΕ L 137 της 26.5.2016, σ. 19).
   
      (3)  Κανονισμός (ΕΕ) αριθ. 1272/2009 της Επιτροπής, της 11ης Δεκεμβρίου 2009, για τη θέσπιση κοινών λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά την αγορά και την πώληση γεωργικών προϊόντων από τη δημόσια παρέμβαση (ΕΕ L 349 της 29.12.2009, σ. 1).